﻿Amphibia. 4 



etiam quae branchiis carent, per satis longum tempus sub 

 aqua sine suffocatione viuere possunt. 



Aurium compage amphibia ossiculo fenestram oualem 

 operiente magis ad calida animalia, labyrinthi autem con- 

 formatione, materiaque in illo contenta post exsiccationem 

 cretacea , et Cochleae defeclu propius ad pisces accedunt. 



Cerebnim amphibiorum , vt piscium, respectu corpo- 

 ris neruorumque paruum est; medulla autem dorsalis per- 

 magna, vnde destructo cerebro capiteque abscisso non sta- 

 tim moriuntur. 



Denique amphibia tarn ab animalibus calidis quam a 

 piscibus differunt irrikabilibate fibrarum muscularium diu 

 durante , maxima vi reproducendi partes corporis amissas 

 et vita tenaci. 



CLASSES AMPHIBIORVM. 



Corpus pJwlide tectum . . 1. PHOLIDOTA. 

 Corpus glabrum aut verruco- 

 sa™ 2. BATRACHIA. 



